উপর্যুক্ত বর্ণনায় সেই সময়ের বাস্তব অবস্থা সহজে অনুমান করা যায়, অবস্থা কেমন ভয়াবহ ছিল। এই উপন্যাসের সাজ্জাদ, খোকন, মুনীর, টুনু, নীলু প্রভৃতি কিশোরবয়সী স্কুলছাত্রের সেই সময়ের মানসিক অবস্থা, অভিভাবকদের উৎকণ্ঠা, নীলগঞ্জে গিয়ে আশ্রয় নেওয়া, সেখান থেকে সাজ্জাদের মুক্তিযুদ্ধে অংশগ্রহণের কথা বর্ণিত হয়েছে বাস্তবতার নিরিখে। উপন্যাসের পরিসমাপ্তিতে দেখা যায়, মুক্তিযুদ্ধে অসীম সাহসিকতার সঙ্গে যুদ্ধ করে মৃত্যুবরণ করার জন্য একটি চোদ্দ বছরের বালককে ‘বীরপ্রতীক’ উপাধি দেওয়া হয়। তার নাম সাজ্জাদ। খোকন মে মাসের শেষের দিকে মুক্তিযুদ্ধে যোগ দেওয়ার জন্য বাড়ি থেকে পালিয়ে যায়। এই কিশোর বালকদের একটা স্বপ্ন – ‘অন্ধকার রজনী শেষে এরা আনবে একটি সূর্যের দিন।’